MESTSKÁ ČASŤ BRATISLAVA-NOVÉ MESTO 

Materiál na zasadnutie
Miestneho zastupiteľstva
dňa 16.06.2015

INFORMÁCIA
o vybavení interpelácií z ostatného 
zasadnutia Miestneho zastupiteľstva mestskej časti Bratislava-Nové Mesto 
zo dňa 7.  mája 2015
- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

Spracovateľ:
Júlia Červenková
vedúca oddelenia organizačného
a evidencie obyvateľov					Materiál obsahuje: 
1.  znenie interpelácií a odpovede

Jún 2015

INTERPELÁCIA 
zo 6. zasadnutia Miestneho zastupiteľstva mestskej časti Bratislava-Nové Mesto, konaného dňa 07.05.2015

INTERPELÁCIA 

Poslanec JUDr. T. K o r č e k :

	Ďakujem za slovo. Keďže tu nemáme pána starostu, aj tak si ho dovoľujem interpelovať vo veci revitalizácie územia bývalého cyklistického štadiónu, nakoľko sa obrátili na mňa viacerí obyvatelia v akom štádiu je táto pripravovaná revitalizácia, kde máme čerpať a ako mestská časť aj prostriedky z nórskych fondov, takže bol by som rád, keby ste mi poskytli informáciu teda k dnešnému dňu, akým spôsobom sme pokročili. 

     Pretože pýtam sa jednak z toho dôvodu, že ľudia sa na mňa obrátili, ale aj z toho dôvodu, že ako mestský poslanec som ešte spolu s kolegom Gašpierikom a pani kolegyňou Augustinič predchádzajúce volebné obdobie vybavoval, aby bol tento priestor zverený mestskej časti predtým, keď sa tam mali stavať ešte byty, tak sme riešili zámenu tohto pozemku, aby sa dostal tento priestor do vlastníctva hlavného mesta. A potom teda, ako som povedal, do správy mestskej časti.

	Takže bol by som rád, aby som túto informáciu dostal nakoľko pri hlasovaní, keď sme hlasovali o zverení do správy mestskej časti tohto priestoru, tak bol tam jeden termín, že do konca roku 2015 má byť tá rekonštrukcia ukončená.  Takže nechcem aby boli nejaké prípadné problémy. Ďakujem.

ODPOVEĎ k interpelácii 

Informácia k realizácii projektu „Voľnočasový priestor JAMA„ 

     Dňa 23.1.2015 bola ukončená súťaž návrhov. Až po tomto termíne začali práce na dotvorení projektu bývalého cyklistického štadiónu. 
Dňa 25.2.2015 bol odovzdaný  projekčným tímom investičný zámer.
Dňa 14.4.2015 bol spracovaný zámer na posúdenie vplyvov stavby na životné prostredie a dňa 7.5.2015 bol tento zámer zverejnený  Okresný úradom Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia,  pre vyjadrenie sa dotknutých orgánov a verejnosti. V súčasnosti  tento proces prebieha. 
Ďalej v zmysle zmluvy o dielo bola vypracovaná projektová dokumentácie pre územné konanie ( dňa 26.3.2015 odovzdaná), ktorá je ešte pripravená na zapracovanie podmienok, ktoré vyvstanú z EIA.      

Financovanie grantu je aj prostredníctvom  Finančného mechanizmu Európskeho hospodárskeho priestoru a štátneho rozpočtu Slovenskej republiky, prostredníctvom projektu „Bratislava sa pripravuje na zmenu klímy - pilotná aplikácia opatrení v oblasti zadržiavania zrážok v urbanizovanom prostredí“ , kde je  mestská časť Bratislava – Nové Mesto partnerom. Na tento projekt  sme získali zatiaľ 500.000,- €. Termín dokončenia projektu je stanovený na 30.4.2016.

INTERPELÁCIA 
zo 6. zasadnutia Miestneho zastupiteľstva mestskej časti Bratislava-Nové Mesto, konaného dňa 07.05.2015

INTERPELÁCIA 

Poslanec Mgr. D. S l á d e k :

     Ďakujem pekne. Len pripomínam Stanko (p. Winkler) že si interpelácie zahrnul autoremedúrou do návrhu programu, čiže pre toto tu je. 

	Ja by som chcel jednu vec: 
	Možno nadviazať na pána JUDr. Korčeka v súvislosti s akciami, podujatiami a rôznymi dotáciami sa čerpá tzv. mimorozpočtový účelový fond mestskej časti. Chcel by som v tomto prípade interpelovať pána starostu aj keď tu nie je, ale ako funkciu, aby predložil, aspoň mne osobne aby predložil čerpanie tohto rozpočtového fondu, a to za roky 2011, 2012, 2013 a 2014, aj čerpanie za mesiace tohto roka január, február, marec, apríl. A to v súvislosti s tým, že by som chcel podrobnejšiu informáciu na aké konkrétne účely, podujatia, a prípadne akým fyzickým či právnickým osobám boli z tohto fondu pridelené príspevky či dotácie? Ďakujem veľmi pekne.   

ODPPOVEĎ k interpelácii 

Vami požadované informácie za roky 2011, 2012, 2013 a 2014 nájdete na 
www.banm.sk/dotacie-poskytnutie-z-rozpoctu-mestskej-casti-bratislava---nove-mesto/ 

Vzhľadom k tomu, že rozpočet mestskej časti Bratislava-Nové Mesto bol schválený dňa 29.04.2015, zmluvy o poskytovaní darov v roku 2015 sa budú spracovávať až teraz..

INTERPELÁCIA 
zo 6. zasadnutia Miestneho zastupiteľstva mestskej časti Bratislava-Nové Mesto, konaného dňa 07.05.2015

INTERPELÁCIA 

Poslanec Ing. L.  G a š p i e r i k

     Ďakujem pekne. Ja by som chcel podať novú interpeláciu a upozorniť znovu opakovane úrad, resp. starostu že som interpeloval v zmysle zákona 17. februára 2015 a dopodnes som odpoveď na túto interpeláciu nedostal. 
     Ja by som požiadal, aby sa trvalo neporušoval či už Rokovací poriadok alebo teda zákony Slovenskej republiky. 
     Pánom starostom mi bolo povedané, že na základe mojej   pripomienky mi beží znovu ďalší termín, ktorý ešte je  v lehote. Chcem pripomenúť, že bola to len pripomienka, nebola to interpelácia. Pokiaľ som 17. februára dal interpeláciu, myslím si že poslancovi vyplýva nárok na túto interpeláciu odpovedať. Dodnes sa tomu tak nestalo. 
     Čo sa týka novej žiadosti, novej interpelácie by som chcel uplatniť voči pánovi starostovi, pozeral som si internetovú stránku mestskej časti na ktorej sú zverejňované zmluvy mestskej časti, objednávky mestskej časti a fakturácia mestskej časti. 
     V rámci týchto zmluvných plnení som našiel takú špeciálnu kategóriu zmlúv, ktoré sa týkajú darov, vecných plnení alebo nejakých finančných protihodnôt od investorov takých, ktorí vykonávajú nejakú investičnú činnosť a oni venujú nejaké finančné prostriedky na rôzne účely od kultúrnych účelov až po rôzne investičné akcie; opravy škôlok, verejných priestorov. Myslím si, že takto to bolo deklarované aj na ostatných stretnutiach s investormi v rámci pripravovanej výstavby či už na Kramároch alebo v ďalších územiach. 
     A ja by som sa chcel spýtať, podľa akých pravidiel, podľa akého systému sa určuje, stanovuje týmto investorom, alebo podľa akej dohody, podľa toho kľúča podmienky finančného plnenia za tú príslušnú stavbu? 
     Či je to podľa veľkosti bytov, nejakých bytových jednotiek alebo podľa veľkosti nebytových priestorov, alebo podľa akého pravidla sa proste určuje táto hodnota týmto investorom? 
     A práve na základe toho, lebo len s niektorými investormi sú takéto zmluvy uzatvárané? 
     A s inými investormi, ktorí vykonajú investičnú činnosť na našom území mestskej časti, samozrejme v chápaní nejaké väčšie bytové celky, obytné súbory, tak takéto zmluvy nie sú. A tam som takéto zmluvy o oficiálnom prijatí nejakých platieb nenašiel.
     Tak sa chcem spýtať, prečo u niektorých sa takáto spolupráca uzatvára, u ostatných nie?  
     Či je to len na základe ich vlastného rozhodnutia, že chcú sa podieľať pre nejaké plnenie pre našich obyvateľov keď už robia nejaký zásah do územia? 
     Alebo teda či je to, že niekomu sa to dá, niekomu nedá, a potom podľa akého kľúča sa stanoví táto finančná hodnota? Či to zase je ľubovoľné, že niekto povie že dá 100 tisíc, alebo 400 tisíc, alebo 700 tisíc, a niekto povie že dá nejakú menšiu čiastku.
     Takže, či sú nejaké pravidlá pre tento systém sponzorských príspevkov; neviem ako to mám povedať. Či sú nejaké zmluvy o spolupráci, alebo zmluvy o darovaní, lebo majú rôzny charakter. Pokiaľ by som vedel dostať takú, resp. aj poslanci v rámci odpovede na interpeláciu komplexnejšiu odpoveď. Veľmi pekne vám ďakujem. 

ODPOVEĎ k interpelácii 

Vyvolané investície sú dobrovoľným príspevkom investora, ktorý cíti spoločenskú zodpovednosť a chápe, že je aj jeho pozitívnou vizitkou investovať do miestnej komunity a mať pekne, čisto, osvetlenie a zrekonštruované okolie svojho projektu.

INTERPELÁCIA 
zo 6. zasadnutia Miestneho zastupiteľstva mestskej časti Bratislava-Nové Mesto, konaného dňa 07.05.2015

INTERPELÁCIA  

Poslankyňa Ing. Z. R a t t a j o v á : 

	Ďakujem pekne za slovo. Ja by som chcela interpelovať úrad, aby mi predložil podrobný štruktúrovaný rozpočet ostatných kultúrnych aktivít za rok 2015, o ktorý som žiadala na začiatku roka na minulom zastupiteľstve. K dnešnému dňu stále nemám tento výstup. Je pol roka od začiatku roka a my stále nevieme kam ide 150 000 Eur, na aké aktivity, v akom rozložení.
	Čiže interpelujem úrad, aby mi predložil štruktúrovaný rozpočet ostatných kultúrnych aktivít. Ďakujem pekne.       

ODPOVEĎ k interpelácii 
Rozpočet na ostatné kultúrne služby nie je v štruktúrovanej podobe. Pri väčšine podujatí nie je možné s veľkým časovým predstihom povedať presný termín a čas podujatia /ovplyvňujú to viaceré faktory, napr. počasie, priestorové kapacity, kolidujúce podujatia iných organizátorov). 

Zoznam podujatí na rok 2015, kde už je známy termín a čas: 
-	Šarmantný deň matiek-SK Vajnorská 21, 17.2.2015, 
-	NM Tenisový turnaj 23.5.2015, 
-	MDD školy - Kuchajda 29.5.2015, 
-	Deň detí - Kuchajda 30.5.2015, 
-	Psí šampión-Turbínová 6.6.2015, 
-	Stretnutie dvojčiat – Kuchajda 13.6.2015, 
-	Otvorenie kultúrneho leta – Kuchajda 20.6.2015, 
-	Deň rekordov – Kuchajda 27.6.2015    

Od januára 2015 sa uskutočnili nasledujúce podujatia: 
-	Slovak Winter MTB Running Trophy 17-18.1.2015 (100 EUR), 
-	MDŽ 10.3.2015 (15 366 EUR), 
-	Hravé Nové Mesto 29.3.2015 ( 516 EUR), 
-	Veľká noc v Tržnici 28.3.2015 (141 EUR), 
-	Deň učiteľov 30.3.2015 (2214 EUR),  19.4.2015, 
-	Deň Slovana 3.5.2015 (434 EUR), 
-	Rybárske preteky 9.5.2015 (200 EUR),